सुनसरी पुस ३० गते– इटहरीमा जारी दोस्रो अण्डर १९ इटहरी प्रिमियर लिग क्रिकेट प्रतियोगिताको सेमिफाइनल समिकरण पूरा भएको छ ।
सेमिफाइनलमा सोमबार आयोजक इटहरी क्रिकेट एकेडेमी र विराटनगर तथा धनगढी र नेपालगञ्ज भिड्ने भएका छन । आइतबार सम्पन्न पहिलो खेलमा भैरहवासँग ३ रनले पराजित भए पनि रन रेटको आधारमा इटहरी सेमिफाइनमा प्रवेश गरेको हो ।
समूह क मा रहेको इटहरी समूह विजेता र नेपालगञ्ज उपविजेता बन्दै बन्दै सेमिफाइनल प्रवेश गरेको हो । भैरहवा भने यस समूहबाट बाहिरिएको छ । यस्तै समूह ख बाट धनगढी विजेता र विराटनगर उपविजेता बन्दै सेमिफाइनल पुगेको छ । यस समूहबाट काठमाडाैं बाहिरिएको छ ।
आइतबार भएको पहिलो खेलमा टस जितेर पहिले ब्याटिङ गरेको भैरहवाले निर्धारित १७ ओभरको खेलमा १३ दशमलव ४ ओभरमा सबै विकेट गुमाउदै ७१ रन बनाएको थियो । जसमा विक्रम बस्नेतले २१ रन बनाउँदा विशाल खत्रीले १० रन बनाए ।
बलिङतर्फ इटहरीका मनिष दाहालले ४ विकेट लिँदा उज्वल श्रेष्ठ र भुपाल लुइटेलले २–२ विकेट लिए । ७२ रनको विजयी लक्ष्य लिएर जवाफी ब्याटिङमा उत्रिएको इटहरी पूरै १७ ओभर खेल्दै ७ विकेटको क्षतीमा ६८ रनमा समेटिएको थियो । इटहरीका लागि आफिस शेखले १८ रन बनाउदा बिवेक मेहेताले १५ र पवन सर्राफले ११ रन बनाए ।
बलिङतर्फ भैरहवाका म्यान अफ द म्याच साहब आलमले ४ विकेट लिए । आइतबार नै सम्पन्न दोस्रो खेलमा धनगढीले काठमाडाैंलाइ ३ विकेटले पराजित गरेको छ ।
टस जितेर पहिले ब्याटिङ गरेको काठमाडौंले निर्धारित २० ओभरको खेलमा ६ विकेट गुमाउादै १ सय ३ रनको योगफल खडा गरेको थियो । १ सय ४ रनको विजयी लक्ष्य धनगढीले १५ दशमलव ४ ओभरमा ५ विकेट गुमाउँदै भेट्टाएको थियो । सेमिफाइनल खेलहरुसोमबार सम्पन्न गरेर फाइनल मंगलबार गरिने आयोजकले जनाएको छ ।
प्रतियोगितामा प्रथम हुनेले १ लाख, दोस्रो हुनेले ५० हजार, सर्वोत्कृष्ट खेलाडीले ५ हजार नगद प्राप्त गर्नेछन । यस्तै खेलमा बेष्ट बलर र बेष्ट ब्याट्सम्यानले क्रमशः ५–५ हजार नगद प्राप्त गर्ने छ । प्रतियोगितामा प्रत्येक खेलको म्यान अफ द म्याच घोषित हुनेले १५ सय रुपैयाँ नगद प्राप्त गर्नेछन ।
काठमाडौं । एमाले र माओवादी केन्द्रको पार्टी एकता प्रक्रियाले निरन्तरता पाउन थालेको छ । पार्टी एकता संयोजन समितिको बैठक पछि गठित कार्यदलले समेत प्रतिवेदन तयार पार्ने कामलाई तीब्रता दिएको छ ।
बाम गठबन्धन फुटाउने सपना नदेख्न एमालेका नेताहरुले चेतावनी समेत दिन थालेका छन् । एमालेका नेताहरुले बाम गठबन्धन फुटाउने षड्यन्त्र पूरा नहुने बताएका छन् । राजधानीमा आयोजित एक कार्यक्रममा एमालेका नेता सुवास नेम्वाङले जतिसुकै षडयन्त्रका वावजुत वाम गठवन्धन नतोडिने दावी गर्नुभएको छ ।
सरकारको आलोचनामा समय खर्चिनु भएका नेता नेम्वाङले बाम गठबन्धन तुहाउनकै लागि सरकारको आयु लम्ब्याइएको आरोप लगाउनुभयो ।
आफूहरु जनमतबाट नभाग्ने स्पष्ट पार्दै अबको सरकार बाम गठबन्धनकै हुनेमा विश्वस्त रहन आग्रह गर्नुभयो । पार्टी एकता र सरकार गठन प्रक्रिया सँगसँगै अघि बढाउने नेता नेम्वाङको भनाई थियो ।
कार्यदलमा रहेका नेता नेम्वाङले राष्ट्रियसभा निर्वाचन र प्रदेश सरकार गठनका विषयमा खाका तयार पार्न छलफल भइरहेको जानकारी दिनुभयो । उहाँले सरकारलाई तत्काल प्रदेश प्रमुख र अस्थायी राजधानी तोकेर राजनीतिक संकटको अन्त्य गर्न सुझाव दिनुभयो ।